recursal/SuperWikiNEXT-32B huggingface dataset:
Ο **Μιχαήλ Χατζηκωνσταντής** (26 Νοεμβρίου 1906 - 29 Δεκεμβρίου 1940) ήταν αξιωματικός του Πολεμικού Ναυτικού.

Γεννήθηκε στον Πειραιά. Ήταν γιος του Αντωνίου Χατζηκωνσταντή και της Ειρήνης Καλοκαιρινού, ανηψιός του ναυάρχου Αλέξανδρου Χατζηκυριάκου και αδερφός του Χρήστου Χατζηκωνσταντή, ναυάρχου του Πολεμικού Ναυτικού. Λόγω οικογενειακής παράδοσης επιθυμούσε να υπηρετήσει στο Πολεμικό Ναυτικό και εισήλθε πρώτος το 1921 στη Σχολή Ναυτικών Δοκίμων (ΣΝΔ). Στην "Διοικούσα" τάξη του της ΣΝΔ, (4η Τάξις), υπήρχε και ο αδελφός του Χρήστος. Από την ΣΝΔ εξήλθε το 1926. Ορκίστηκε αξιωματικός στις 16 Ιανουαρίου του 1926. Στη σχολή ήταν συμμαθητής με τον κυβερνήτη του θρυλικού υποβρυχίου «Παπανικολής» Μιλτιάδη Ιατρίδη καθώς και με τους Γ. Ζέππο, Β. Ρώτα, Η. Βερροιόπουλο και Α. Σπανίδη.

Το 1928 έλαβε τον βαθμό του ανθυποπλοιάρχου και το 1929 εισήλθε στη Σχολή Υποβρυχίων. Το 1934 προήχθη σε υποπλοίαρχο και το 1938 σε πλωτάρχη. Υπηρέτησε σε διάφορα υποβρύχια όπως τα Κατσώνης II, Νηρεύς I, Γλαύκoς II, Τρίτωνας και Πρωτεύς. Στο τελευταίο υπηρέτησε τα περισσότερα χρόνια. Ο Β΄ Παγκόσμιος πόλεμος τον βρήκε κυβερνήτη στον Πρωτέα, ένα υποβρύχιο του 1929. Στις 29 Δεκεμβρίου του 1940 ευρισκόμενος στον τομέα της 3ης πολεμικής περιπολίας του και περί τα 10 έως 15 ν.μ. δυτικά της νήσου Σάσσωνος, εντόπισε νηοπομπή με ισχυρή συνοδεία κατευθυνόμενη προς την Αυλώνα. Ο Χατζηκωνσταντής διέταξε επίθεση κατά του κυρίου σώματος της νηοπομπής και βύθισε το οπλιταγωγό «SARDEGNA» (11452 τόννων). Λόγω απώλειας βάθους κατά την προσβολή, το υποβρύχιο εντοπίσθηκε οπτικά, εμβολίσθηκε και υπέστη επίθεση με βόμβες βάθους από το ιταλικό τορπιλοβόλο «ΑΝΤARES». Το υποβρύχιο Πρωτεύς βυθίσθηκε αύτανδρο.

Στις 19 Ιανουαρίου του 1941 του δόθηκε τιμητικά ο βαθμός του αντιπλοιάρχου, επ' ανδραγαθίαν και τιμήθηκε με το Χρυσούν Αριστείον Ανδρείας.

Ο Μιχαήλ Χαζτηκωνσταντής θεωρείται από τους ικανότερους κυβερνήτες υποβρυχίων. Είχε συντάξει το Εγχειρίδιο των Υποβρυχίων, απαύγασμα δεκαετούς πείρας, είχε εξασκήσει άριστα το Επιτελείο και το πλήρωμά του.

Παραπομπές
----------

1. 1 2  Χατζηκωνσταντής, Α.Χ. (Οκτ.- Δεκ. 2013). «Πλωτάρχης Μιχαήλ ΧΑΤΖΗΚΩΝΣΤΑΝΤΗΣ Κυβερνήτης Υποβρυχίου ΠΡΩΤΕΥΣ, (Υ-3)». *Περίπλους* (Ναυτικό Μουσείο Ελλάδος) (85): 44.. Ανακτήθηκε στις 28/3/2024.
2. 1 2  Φωκάς, Δημητριος (1953). *Έκθεση σχετικά με τη δράση του Ναυτικού κατά τον πόλεμο 1940-1944*. Αθήνα: Πολεμικό Ναυτικό. σελ. 160.
3. ↑  Καββαδίας, Επαμεινώνδας (1950). *Ο Ναυτικός Πόλεμος του 1940 όπως τον έζησα*. Αθήνα: Πυρσός. σελ. 194.

Πηγές
-----

* Επαμεινώνδας Καββαδίας, (1950). *Ο Ναυτικός Πόλεμος του 1940 όπως τον έζησα*. Αθήνα: Πυρσός.
* Δημήτριος Φωκάς, *Έκθεσις επί της δράσεως του Βασιλικού Ναυτικού κατά τον πόλεμο 1940 - 1944*. Αθήνα, 1953.
* Α.Χ. Χατζηκωνσταντής, (Οκτ.- Δεκ. 2013). «Πλωτάρχης Μιχαήλ ΧΑΤΖΗΚΩΝΣΤΑΝΤΗΣ Κυβερνήτης Υποβρυχίου ΠΡΩΤΕΥΣ, (Υ-3)». Περίπλους (Ναυτικό Μουσείο Ελλάδος) (85): 44.
Ο **Θανάσης Βάγιας** (1765-1834), ήταν Έλληνας που υπήρξε μέλος της αυλής του Αλή Πασά, πασά των Ιωαννίνων εκείνη την εποχή, έμπιστος σύμβουλός του και αρχηγός της σωματοφυλακής του. Οι πηγές της εποχής είναι ιδιαίτερα αντιφατικές σχετικά με τη δράση του: κάποιες τον αναφέρουν ως προδότη του ελληνικού έθνους και άλλες ως ήρωα που διέσωσε χιλάδες συμπατριώτες του.

Βιογραφία
---------

Γεννήθηκε στο χωριό Λέκλη, μεταξύ Τεπελενίου και Αργυροκάστρου (περιοχή Βορείου Ηπείρου στη σημερινή Αλβανία). Ήταν ο μεγαλύτερος αδερφός του Λουκά Βάγια. Ο πατέρας του ήταν έμπορος με δραστηριότητα στην Κωνσταντινούπολη καθώς και γνωστός του Αλή Πασά. Ο Θανάσης Βάγιας απέκτησε την εμπιστοσύνη του Αλή, ο οποίος τον διόρισε επικεφαλής της αλβανικής φρουράς του, των τσοχανταραίων. Το 1812 εκστράτευσε εναντίον των Αλβανών του Αργυροκάστρου και του Γαρδικίου (ΒΔ του Αργυροκάστρου), ύστερα από εντολή του Αλή. Σύμφωνα όμως με τον ποιητή Αριστοτέλη Βαλαωρίτη στο έργο *Θανάσης Βάγιας*, η κατηγορία ότι σκότωσε 600 Γαρδικιώτες πρέπει να θεωρείται ανυπόστατη. Πέρα από τις αντιφατικές προσεγγίσεις των πηγών της εποχής σχετικά με την συμπεριφορά του προς τους συμπατριώτες του, ο Βάγιας ήταν αφοσιωμένος στον Αλή Πασά, που τον υπηρέτησε πιστά ώς την κατάλυση της εξουσίας του, το 1822.

Μετά την πτώση και τον θάνατο του Αλή Πασά, ο Βάγιας μεταφέρθηκε αιχμάλωτος στην Κωνσταντινούπολη, όπου διέμεινε έως το 1827 και πρόσφερε υπηρεσίες στο εκεί ελληνικό στοιχείο. Το 1829 ήρθε στην επαναστατημένη Ελλάδα και το 1831 ο πρώτος κυβερνήτης του ελληνικού κράτους Ιωάννης Καποδίστριας τον διόρισε *επιστάτη του προτύπου Αγροκηπίου της Τίρυνθας*.

Μαρτυρείται επίσης ότι το 1834 ζούσε στην αφάνεια στα Ιωάννινα και ότι πέθανε στην πατρίδα του, τη Λέκλη, χωρίς να είναι γνωστή η ακριβής χρονολογία.

Αναφορές
--------

1. ↑  Woodhouse, C. M.; Lidderdale, H. A.; Makriyannis, Ioannes (1966). *The Memoirs of General Makriyannis, 1797-1864* (Αγγλικά). Νέα Υόρκη, Νέα Υόρκη και Λονδίνο, Ηνωμένο Βασίλειο: Oxford University Press.: "VAYIAS, Thanasis, 1765-1834, Epirot Greek, a confidant of Ali Pasha, wrongly thought by Makriyannis to be a betrayer of the Greek cause. Returned to Greece 1829 and given Government post by Capodistrias."
2. 1 2  Henry Holland M.D. F.R.S. *Travels in the Ionian Isles, Albania, Thessaly, Macedonia, Etc. During the Years 1812 and 1813* (Αγγλικά), Λονδίνο 1816, σελ. 256.
3. 1 2  Κουρμαντζή-Παναγιωτάκου, Ελένη (2007). *Η νεοελληνική αναγέννηση στα Γιάννενα από τον πάροικο έμπορο Αθ. Ψαλίδα και τον Ιω. Βηλαρά (17ος - αρχές 19ου αιώνα)*. Αθήνα: Gutenberg. σελ. 164. ISBN 978-960-01-1133-0.

Βιβλιογραφία
------------

* *Παγκόσμιο Βιογραφικό Λεξικό*. Αθήνα: Εκδοτική Αθηνών, 1987. Τόμ. 2, σ. 119-120.

* Χρήστος Δάλλας, «Περί Βάγια και Πουκεβίλ», Δελτίον της Ιστορικής και Εθνολογικής Εταιρείας της Ελλάδος, τομ. Θ, σελ.553-555.
* Φωτιάδης, Ευάγγελος Π. «Συμβολή εις την περί του Θανάση Βάγια έρευναν». *Ηπειρωτικά Χρονικά* 1 (1926), σσ. 304-312.
* *Θησαυρός Γνώσεων, Μεγάλη Παιδική Και Σχολική Εγκυκλοπαίδεια* Εκδόσεις: Μηχιώτης Τομ.2 σ. 7-8
Η **κοπρινόλη** είναι φυσική κουπαράνη, που απαντάται ελέυθερα στη φύση και σήμερα αποτελεί σκεύασμα - αντιβιοτικό φάρμακο. Η απομόνωσή του έγινε πρώτη φορά από φυτικά είδη του γένους *Coprinus*.

Η μικροβιολογική του δράση και αποτελεσματικότητα ερευνήθηκαν -όπως και η δομή του- με φασματοσκοπικές μεθόδους. Το νέο αντιβιοτικό επέδειξε αντίσταση ενάντια πολυανθεκτικών γραμμικά-θετικών βακτηρίων in vitro. Η ολική σύνθεση της κοπρινόλης ανακοινώθηκε ερευνητικά το 2016.

Παραπομπές
----------

1. ↑  «Coprinol». *PubChem*. Ανακτήθηκε στις 17 Απριλίου 2024.
2. ↑  Johansson, M; Sterner, O; Labischinski, H; Anke, T (2001). «Coprinol, a new antibiotic cuparane from a Coprinus species». *Zeitschrift für Naturforschung C* **56** (1–2): 31–4. doi:10.1515/znc-2001-1-205. PMID 11302209.
3. ↑  Johansson, Martin; Sterner, Olov; Labischinski, Harald; Anke, Timm (1 February 2001). «Coprinol, a New Antibiotic Cuparane from a Coprinus Species». *Zeitschrift für Naturforschung C* (Walter de Gruyter GmbH) **56** (1-2): 31–34. doi:10.1515/znc-2001-1-205. ISSN 1865-7125.
4. ↑  Suresh, Muthiah; Kumar, Navin; Veeraraghavaiah, Gorre; Hazra, Sunit; Singh, Raj Bahadur (2016-10-28). «Total Synthesis of Coprinol». *Journal of Natural Products* **79** (10): 2740–2743. doi:10.1021/acs.jnatprod.6b00277. ISSN 0163-3864.
Το **Ντιρλαντά** ή **Ο Ντιρλαντάς** είναι παραδοσιακός καλύμνικος σκοπός που έγινε ελληνική και διεθνής επιτυχία.

Ιστορία
-------

Το παραδοσιακό τραγούδι **Ντιρλαντά** το τραγουδούσαν στα σφουγγαράδικα. Ιδιαίτερα το τραγουδούσαν στους δύτες, όταν ανέβαιναν από τις καταδύσεις, για να τους κρατήσουν ξύπνιους, και να σιγουρευτούν ότι δεν τους χτύπησε η νόσος των δυτών.

Το 1969 ο Διονύσης Σαββόπουλος περιέλαβε το τραγούδι στο δίσκο του *Το περιβόλι του τρελού* (Lyra). Αργότερα ξέσπασε δικαστική διαμάχη καθώς ο Παντελής Γκίνης επέμενε ότι το τραγούδι ήταν δικό του. Στις 27 Οκτωβρίου του 1970, ο εισαγγελέας έδωσε τέλος στη διένεξη αποφαινόμενος ότι το διαφιλονικούμενο τραγούδι είναι δημοτικό, καθότι υπήρξανε μάρτυρες, μεταξύ των οποίων και ο Γιάννης Παπαϊωάννου, που επιβεβαίωσαν ότι το τραγούδι το γνώριζαν πολλά χρόνια πριν την κυκλοφορία του.

Στα ελληνικά το έχουν ηχογραφήσει εκτός από τον Διονύση Σαββόπουλο, ο Παντελής Γκίνης, ο Νίκος Ξυλούρης, η Μαρινέλλα, η Δόμνα Σαμίου και άλλοι. Το 1970 η τραγουδίστρια Δαλιδά (Νταλιντά) το ηχογράφησε με τον τίτλο *Darla dirladada* στα γαλλικά και στα ιταλικά, κάνοντάς το διεθνή επιτυχία. Επίσης έχει τραγουδηθεί και στα αραβικά από τη Λάιλα Γκαμάλ, στα εβραϊκά από τη Ντάνα Ιντερνάσιοναλ, στα σερβικά από τον Τζόρτζε Μαριάνοβιτς και το συγκρότημα Delča i Sklekovi, στα τουρκικά από τον Τάνζου Οκάν, στα φινλανδικά από τα συγκροτήματα Jean S, καθώς και σε άλλες γλώσσες.

Παραπομπές
----------

1. ↑  Δίφωνο, τεύχος 61, Οκτώβριος 2000
Ο **Ρόμπερτ Οπέλ** (αγγλικά: *Robert Opel*, γεννημένος ως Ρόμπερτ Οππέλ, 23 Οκτωβρίου 1939 - 7 Ιουλίου 1979) ήταν Αμερικανός φωτογράφος και ιδιοκτήτης γκαλερί τέχνης που έγινε διάσημος όταν όρμησε στη σκηνή γυμνός κατά τη διάρκεια της 46ης απονομής των Βραβείων Όσκαρ το 1974.

Ζωή
---

Ο Οπέλ γεννήθηκε στο Ίστ Όραντζ (*East Orange, NJ*) του Νιού Τζέρζι το 1939. Ως παιδί έζησε στον Καναδά, το Κάνσας, το Κεντάκι και κατόπιν η οικογένειά του εγκαταστάθηκε στο Πίτσμπουργκ, PA, όπου παρακολούθησε το δημοτικό, το γυμνάσιο και το κολέγιο. Όταν μεγάλωσε ο Ρόμπερτ Οπέλ, αφαίρεσε το ένα "π" από το επίθετο του, τη στιγμή που έγινε ακτιβιστής, ώστε να αποστασιοποιηθεί από την οικογένειά του στο Πίτσμπουργκ. Ο Οπέλ ήταν σχετικά δραστήριος πράγμα που προκάλεσε οικογενειακή αμηχανία.

Παραπομπές
----------

1. 1 2  Ανακτήθηκε στις 30  Οκτωβρίου 2022.
2. ↑  www.advocate.com/arts-entertainment/art/2014/03/26/life-death-and-legacy-robert-opel-oscar-streaker.
3. ↑  Okeeffe, Kevin (26 March 2014). «The Life, Death, and Legacy of the Oscar Streaker». Advocate.. Ανακτήθηκε στις 28 February 2016. *«...the elder Robert dropped the second p from his last name to distance his family from his crazy antics...»*

Εξωτερικοί σύνδεσμοι
--------------------

* Documentary Film, Uncle Bob.
* The Life of Robert Opel @WFMU
* Robert Opel's Fey-Way Studios:San Francisco SOMA male erotic gallery
* Favorite Oscar moment - The Streaker στο YouTube
Ο **Σεργκέι Ιβάνοβιτς Βαβίλοφ** (ρωσικά: Серге́й Ива́нович Вави́лов‎‎
, 24 Μαρτίου 1891 - 25 Ιανουαρίου 1951) ήταν Σοβιετικός (Ρώσος) φυσικός. Διετέλεσε πρόεδρος της [[[Ακαδημία Επιστημών της ΕΣΣΔ|Ακαδημίας Επιστημών]] της ΕΣΣΔ από τον Ιούλιο του 1945 μέχρι τον θάνατό του το 1951. Ήταν ο μεγαλύτερος αδερφός του μεγάλου Ρώσου γενετιστή Νικολάι Βαβίλοφ.

Βίος και έργο
-------------

Ο Σεργκέι Βαβίλοφ είναι ο θεμελιωτής της σοβιετικής σχολής σκέψης στον τομέα της κυματικής οπτικής και είναι πολύ γνωστός για τα έργα του που σχετίζονται με την μελέτη της φωταύγειας. Επίσης υπό την επίβλεψη του ο Πάβελ Τσερενκόφ ανακάλυψε την ακτινοβολία Τσερενκόφ και τιμήθηκε με το Νόμπελ Φυσικής το 1958. Για αυτό τον λόγο η ακτινοβολία Τσερενκόφ ονομάζεται και «ακτινοβολία Βαβίλοφ-Τσερενκόφ».

Από το 1932 ήταν μέλος της Ακαδημίας Επιστημών της ΕΣΣΔ και από το 1934 ήταν επικεφαλής του Ινστιτούτου Φυσικής Λέμπεντεφ. Επίσης ήταν αρχισυντάκτης της Μεγάλης Σοβιετικής Εγκυκλοπαίδειας καθώς και μέλος του Ανώτατου Σοβιετ από 1946. Ήταν παραλήπτης του Βραβείου Στάλιν τέσσερις φορές, συγκεκριμένα το 1943, το 1946, το 1951 και το 1952. Επίσης συνέγραψε πονήματα για τον βίο και το έργο μεγάλων προσωπικοτήτων της επιστήμης και της νόησης, συμπεριλαμβανομένων μεταξύ άλλων του Λουκρήτιου, του Γαλιλαίου, του Νεύτωνα, του Μιχαήλ Λομονόσοφ, του Μάικλ Φάραντεϊ και του Πιοτρ Λέμπεντεφ.

Στα τέλη του 1950 η υγεία του Βαβίλοφ, ο οποίος έπασχε από καρδιακές και πνευμονικές παθήσεις, επιδεινώθηκε σημαντικά. Τον Δεκέμβριο-Ιανουάριο νοσηλεύτηκε στο σανατόριο Barvikha. Επιστρέφοντας από το σανατόριο στις 12 Ιανουαρίου 1951, προήδρευσε μιας διευρυμένης συνεδρίασης του Προεδρείου της Ακαδημίας Επιστημών. Στις 25 Ιανουαρίου 1951 έπαθε από έμφραγμα του μυοκαρδίου και απεβίωσε.

Κληρονομία
----------

Ένας μετεορολογικός σταθμός, ένας παγετώνας καθώς και ένα παγοκάλυμμα στη νήσο της Οκτωβριανής Επανάστασης στο αρχιπέλαγος Σέβερναγια Ζεμλιά φέρουν το όνομα του Βαβίλοφ. Ο κρατήρας Βαβίλοφ στην αθέατη από την Γη πλευρά της Σελήνης επίσης φέρει το όνομα του Σοβιετικού φυσικού καθώς και του αδελφού του.

Επίσης υπάρχει το παγοθραυστικό *Ακαδημαϊκός Σεργκέι Βαβίλοφ*, ένα ερευνητικό πλοίο το οποίο έχει πραγματοποιήσει πολλά ταξίδια στην Αρκτική και την Ανταρκτική.

Παραπομπές
----------

1. ↑  Schmadel, Lutz D. (2003). *Dictionary of Minor Planet Names* (5th έκδοση). New York: Springer Verlag. σελ. 235. ISBN 3-540-00238-3.

Πηγές
-----

* М. Борисов, "Изследванията на С. И. Вавилов върху физиката на луминесцентните явления", Научно-популярна сесия в памет на акад. Сергей Иванович Вавилов (17 – 18.10.1951), София, Изд. БАН, с. 39–77 (1954)
* Н. Ахабабян, Сергей Иванович Вавилов (по случай 100 години от рождението му), Светът на физиката, кн. 1, с. 30–35 (1991)
* Л. Спасов, Г. Камишева, Милко Борисов за себе си и другите за него, София, Акад. изд. "Проф. М. Дринов" (2008) с. 183
Το **GAZ-53** ήταν φορτηγό 3,5 τόνων, 4x2, που παράχθηκε από τη σοβιετική GAZ μεταξύ του 1961 και του 1993. Παρουσιάστηκε για πρώτη φορά ως GAZ-53F, και ακολούθησε το σχεδόν πανομοιότυπο αλλά λίγο ελαφρότερο και μικρότερο GAZ-52, 2,5 τόνων, το 1962, το οποίο κατασκευάστηκε μέχρι το 1989. Το φορτηγό αντικατέστησε το GAZ-51 και αντικαταστάθηκε από το GAZ-3307 και GAZ-3309. Παρόλου του νέου αμαξώματος, το GAZ-53 χρησιμοποίησε το ίδιο σασί όπως το προηγούμενο GAZ-51, και πολλά οχήματα είχαν επίσης και την ίδια μηχανή.

Ιστορία
-------

Ένα GAZ-53 φορτηγό στην Ρωσία
Ένα GAZ-53 στην Κούβα
Η κύρια (ή βασική) παραλλαγή του GAZ-53 χωρίς γράμμα επιθήματος κυκλοφόρησε το 1964. Περιείχε τον νέο κινητήρα V8 ZMZ-53 4254 κ.ε. ελαφρού κράματος, που ήταν μια έκδοση από την μηχανή του GAZ-13. Η μηχανή ZMZ-53 παρήγαγε 120 ίππους, δίνοντας στο GAZ-53 μέγιστη ταχύτητα 90 χιλιόμετρα την ώρα.

Οι πρώτες εκδόσεις (GAZ-53F) τροφοδοτήθηκαν από έναν παλαιό εξακύλινδρο κινητήρα 75 ίππων από το φορτηγό GAZ-51. Από το 1964, το GAZ-53 προσφερόταν και με τον κινητήρα 4,3 λίτρων ZMZ-53 V8, αλλά η παλιά μηχανή παρέμεινε διαθέσιμη. Το ωφέλιμο φορτίο αυξήθηκε σε 4 τόνους στο μοντέλο του 1965, που ονομάστηκε GAZ-53A. Το 53A παραγόταν μέχρι τον Ιανουάριο του 1983, όταν το GAZ-53-12 ανέλαβε μέχρι το τέλος της παραγωγής. Όλες οι παραλλαγές χρησιμοποιούσαν κιβώτιο τεσσάρων ταχυτήτων, συγχρονισμένο στην τρίτο και το τέταρτη σχέση. Παρουσιάστηκαν επίσης ορισμένες άλλες υπο-εκδόσεις, συμπεριλαμβανομένης της στρατιωτικής έκδοσης GAZ-53A-016. Η παραγωγή του φορτηγού συνέχισε ακόμη και μετά το τέλος της Σοβιετικής Ένωσης, αν και τελικά σταμάτησε στην Ρωσία το 1993. Αυτό όμως δεν ήταν το τέλος του πλέον αρκετά απαρχαιωμένου GAZ-53 που είχε κυκλοφορήσει την δεκαετία του 1960, αφού το σασί και η μηχανή του συνέχιζαν να χρησιμοποιούνται στα επόμενα φορτηγά της εταιρίας, μέχρι το 2019.

Τα φορτηγά επίσης κατασκευάστηκαν με άδεια της Σοβιετικής εταιρίας στην Βουλγαρία, από την Madara. Βεβαία, αυτά τα Βουλγάρικα φορτηγά χρησιμοποιούσαν μια Perkins 3,9 λίτρων και ονομάζονταν "Madara σειρά 400". Τα φορτηγά συνάντησαν αρκετή επιτυχία και σε αυτήν την αγορά.

Συνολικά, κατασκευάστηκαν περισσότερα από 4 εκατομμύρια GAZ-53, ο μεγαλύτερος αριθμός παραγωγής για φορτηγό της Σοβιετικής Ένωσης.

Εκδόσεις
--------

Παράχθηκαν πολλές διαφορές εκδόσεις του GAZ-53, όπως φορτηγά με πλατφόρμα, βαν, λεωφορεία, τριαξονικά φορτηγά, στρατιωτικά φορτηγά και αρκετά μοντέλα εξαγωγής. Τα μοντέλα εξαγωγής κυρίως πουλιόντουσαν σε χώρες του Ανατολικό Μπλοκ, αν και η GAZ έκανε μερικές προσπάθειές να τα πασάρει και σε Δυτικές αγορές, χωρίς πολλή επιτυχία όμως.

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **GAZ-53** |

1. ↑   AutoClub GAZ-53/52
2. ↑  Rex, Rainer, επιμ.. (July 1989), *Lastauto Omnibus Katalog 1990*, **19**, Motor-Presse-Verlag GmbH und Co. KG, σελ. 50, 81531/89001

Εξωτερικοί Σύνδεσμοι
--------------------

* Andy Thompson, Φορτηγά της Σοβιετικής Ένωσης: Η οριστική ιστορία, Behemoth Publishing LTD, 2017. ISBN 978-0992876951
Το **Μία του δρόμου** (γερμανικά: *Nachts auf den Straßen*) είναι γερμανική κινηματογραφική ταινία του 1952 με πρωταγωνιστές τον Χανς Άλμπερς και την Χίλντεγκαρντ Κνεφ.

Πλοκή
-----

Ο Χάινριχ Σλίτερ είναι ένας τίμιος φορτηγατζής στη βιοπάλη. Χρεώθηκε για να πάρει καρότσα και δυσκολεύεται να τα βγάλει πέρα. Μια νύχτα στο δρόμο σταματάει σε ένα ατύχημα και βρίσκει τον οδηγό σκοτωμένο. Ψάχνει πάνω του για τα χαρτιά και βρίσκει έναν φάκελο γεμάτο χρήματα. Ο πειρασμός τον βάζει να τα κρύψει στην τσέπη του. Αργότερα θέλει να τα παραδώσει στην αστυνομία, αλλά διστάζει όταν μαθαίνει ότι ο νεκρός είναι ένας καταζητούμενος που τόσκασε με τα λεφτά, και φοβάται μην θεωρηθεί και αυτός ύποπτος. Ο Χάινριχ την ίδια νύχτα θα γνωρίσει την Ίνγκε που κάνει οτοστόπ, και η ζωή του θα αλλάξει ριζικά. Από την μια προσποιείται ότι τα λεφτά τα κέρδισε στο λαχείο. Από την άλλη θα ερωτευτεί την Ινγκε, την οποία εκμεταλεύεται ο κακοποιός Κούρτ. Ο Κουρτ θα παρασύρει και τον Χάινριχ στην παρανομία εκβιάζοντάς τον για τα λεφτά που δεν παρέδωσε στην αστυνομία.

Βραβεύσεις
----------

Η Filmbewertungsstelle Wiesbaden απέδωσε στην ταινία την κατηγορία „wertvoll" (πολύτιμο). Η ταινία πήρε μέρος στο 6ο διεθνές Φεστιβάλ κινηματογράφου στο Λοκάρνο το 1952. Ο σκηνοθέτης βραβεύτηκε το 1953 με το Γερμανικό βραβείο Κινηματογράφου (Deutscher Filmpreis). Η ταινία απέσπασε επίσης το βραβείο της καλύτερης κινηματογραφικής ταινίας της χρονιάς.

Εξωτερικοί σύνδεσμοι
--------------------

* Nachts auf den Straßen στην IMDb (Αγγλικά)Edit on Wikidata
* Παρουσίαση της ταινίας *Nachts auf den Straßen* στο filmportal.de με κριτική, φωτογραφικό υλικό και πλακάτ

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Γερμανία
 |

 |



1. ↑  *filmportal.de*.
Το **φυσικό κρασί** είναι το κρασί το οποίο τηρεί κάποια κριτήρια ώστε να χαρακτηριστεί "φυσικό", καθώς αυστηρός όρος για το τι είναι "φυσικό κρασί" δεν υπάρχει.
Οι αμπελώνες που προέρχεται το σταφύλι πρέπει να είναι βιολογικοί ή βιοδυναμικοί και ο τρύγος να γίνεται μόνο με τα χέρια και όχι με μηχανικά μέσα.
Η αλκοολική ζύμωση πρέπει να γίνεται με άγριες ζύμες και χωρίς να προστεθούν ένζυμα. 
Επίσης το "φυσικό κρασί" δεν έχει πρόσθετα (acid, tannin, colouring) εκτός από θειώδη που δεν πρέπει να ξεπερνούν τα 70mg/l.
Τελός, κανενός είδους άλλη τεχνική επεξεργασία δεν εφαρμόζεται, όπως αντίστροφη ώσμωση, spinning cone, κρυοεκχύλιση, ultraviolet C irradiation, φινίρισμα, καθώς και σταθεροποίηση. Το κρασί πρέπει να είναι ελαφριά ή καθόλου φιλτραρισμένο. 

Δεδομένου αφενός ότι το κρασί (ζύμωση του χυμού του σταφυλιών) είναι εξ ορισμού ένα φυσικό προϊόν και αφετέρου ότι κανένας επιστημονικός οργανισμός ή κρατικός φορέας δεν έχει καταλήξει σε εξειδικευμένο ορισμό της φράσης φυσικό κρασί, είναι δόκιμο να χρησιμοποιούμε τον όρο "κρασί ήπιων παρεμβάσεων". Αυτός ο όρος πρακτικά σημαίνει ότι οι παρεμβάσεις κατά την οινοποίηση, την ωρίμανση και την εμφιάλωση του κρασιού είναι ελάχιστες και όχι καθοριστικής σημασίας ως προς τον χαρακτήρα και την ποιότητα του τελικού προϊόντος.
Ο **Κυβερνήτης της Φλόριντα** (αγγλικά: *Governor of Florida*), είναι ο ανώτατος εκτελεστικός αξιωματούχος της πολιτείας της Φλόριντα. Ο Κυβερνήτης, είναι ο αρχηγός του εκτελεστικού κλάδου και επικεφαλής της πολιτειακής κυβέρνησης της Φλόριντα. Επίσης, είναι ο ανώτατος αρχηγός των στρατιωτικών, αστυνομικών και ναυτικών δυνάμεων της πολιτείας.

Ο Κυβερνήτης, έχει καθήκον να επιβάλλει τους πολιτειακούς νόμους, ενώ έχει την εξουσία να ασκήσει βέτο σε νομοσχέδια που ψηφίζονται στο νομοθετικό σώμα της Φλόριντα, να συγκαλέσει το νομοθετικό σώμα, καθώς και να χορηγήσει χάρη.

Ο Κυβερνήτης της Φλόριντα, εκλέγεται από κοινού μαζί με τον Αντικυβερνήτη της Φλόριντα, ύστερα από καθολική ψηφοφορία ανά τέσσερα χρόνια. Ο Κυβερνήτης, έχει μία φορά ακόμη δικαίωμα επανεκλογής στο αξίωμα, οπότε το ανώτατο όριο παραμονής στο αξίωμα, διαμορφώνεται στα οκτώ χρόνια.

Σημερινός και 46ος Κυβερνήτης της Φλόριντα, είναι ο Ρεπουμπλικανός **Ρον ντε Σάντις**, από τις 8 Ιανουαρίου 2019.

Προϋποθέσεις
------------

Για να θέσει κάποιο άτομο υποψηφιότητα για το αξιώμα του Κυβερνήτη της Φλόριντα, πρέπει να έχει συμπληρώσει το 30ο έτος της ηλικίας του, να είναι πολίτης των Ηνωμένων Πολιτειών, καθώς και να διαμένει ή να είναι εγγεγραμμένος ψηφοφόρος στην πολιτεία της Φλόριντα για τουλάχιστον επτά χρόνια.

Πρώην Κυβερνήτες (εν ζωή)
-------------------------

* Μπομπ Μαρτίνεζ - (Ρ), (γενν. 1934), υπηρέτησε: 1987-1991**Μπομπ Μαρτίνεζ** - (Ρ), (γενν. 1934), υπηρέτησε: 1987-1991
* Μπάντι Μακέι - (Δ), (γενν. 1933), υπηρέτησε: 1998-1999**Μπάντι Μακέι** - (Δ), (γενν. 1933), υπηρέτησε: 1998-1999
* Τζεμπ Μπους - (Ρ), (γενν. 1953), υπηρέτησε: 1999-2007**Τζεμπ Μπους** - (Ρ), (γενν. 1953), υπηρέτησε: 1999-2007
* Τσάρλι Κριστ - (Ρ), (γενν. 1956), υπηρέτησε: 2007-2011**Τσάρλι Κριστ** - (Ρ), (γενν. 1956), υπηρέτησε: 2007-2011
* Ρικ Σκοτ - (Ρ), (γενν. 1952), υπηρέτησε: 2011-2019**Ρικ Σκοτ** - (Ρ), (γενν. 1952), υπηρέτησε: 2011-2019

Παραπομπές
----------

1. ↑  «A GUIDE TO FLORIDA GOVERNORS AND THE FLORIDA CABINET». 21 Μαΐου 2021.
2. ↑  «Statutes & Constitution :Constitution : Online Sunshine». *www.leg.state.fl.us*. Ανακτήθηκε στις 21 Μαΐου 2021.
3. ↑  «Governor of Florida». *Ballotpedia* (στα Αγγλικά). Ανακτήθηκε στις 21 Μαΐου 2021.
4. ↑  «Meet Governor DeSantis» (στα Αγγλικά). Ανακτήθηκε στις 21 Μαΐου 2021.
5. ↑  «CONSTITUTION OF THE STATE OF FLORIDA - Article IV (Section 5 - Election of governor, lieutenant governor and cabinet members; qualifications; terms)». 21 Μαΐου 2021.
Κρέμα σαντιγί
Κρέμα σαντιγί με κακάο
Η **κρέμα σαντιγί** ή **σαντιγύ**, όπως γραφόταν παλαιότερα, (στα γαλλ. *Crème Chantilly*), είναι αφράτη γλυκιά κρέμα, παρασκευασμένη από κρέμα γάλακτος και ζάχαρη, που διακοσμεί, πέρα από τη γεύση της, διάφορα γλυκίσματα ή προστίθεται σε ροφήματα. Αρχικά αναφερόταν ως «χιόνι γάλακτος».

Η ονομασία της οφείλεται στην πόλη της Γαλλίας Σαντιγί (*Chantilly*), όπου συστηματοποιήθηκε (χρήση χτυπήματος, διάρκεια, επιμέλεια κ.ά.) και από όπου στην τελειοποιημένη της μορφή διαδόθηκε σε όλον το κόσμο.

Παραπομπές
----------

1. ↑  Rabailais, βιβλίο τέταρτο (Livre Quart, 1552, εκδ. R. Marichal, σελ. 241

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σαντιγί**  |
Η **Οκρούγκ Ράσκα** (*σερβικά : Рашки округ*) είναι διοικητική περιοχή της Δημοκρατίας της Σερβίας. Σύμφωνα με την απογραφή του 2011 έχει 300.102 κατοίκους, έκταση 3.918 τετραγωνικά χλμ και 9 αστικούς οικισμούς και 350 αγροτικούς. Η έδρα της βρίσκεται στην πόλη του Κράλιεβο. Μεγαλύτερες πόλεις είναι η Κράλιεβο, η Νόβι Παζάρ, η Τουτίν και η Ράσκα.

Ιστορία
-------

Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η διοικητική περιοχή δημιουργήθηκε αρχικά σαν Διοικητική διαίρεση του Βασιλείου της Σερβίας το 1913, έπειτα σαν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Την περίοδο 1918-1922 ήταν υποδιαίρεση της επαρχίας Νότιας Σερβίας και από το 1922 έως το 1929 υποδιαίρεση της Όμπλαστ Ράσκα. Διοικητικό της κέντρο ήταν η πόλη Νόβι Παζάρ και καταργήθηκε οριστικά το 1929.

Σύμφωνα με την απογραφή του 1921 η διοικητική περιοχή είχε 72.365 κατοίκους από τους οποίους 28.723 ήταν Ορθόδοξοι, οι 43.361 μουσουλμάνοι και 51 καθολικοί. Η πόλη του Νόβι Παζάρ είχε 11.185 κατοίκους, από αυτούς οι 1.652 ήταν Ορθόδοξοι και οι 9.295 μουσουλμάνοι.

Παραπομπές
----------

1. ↑  *2022 Serbia Census*.
2. 1 2 3 4  «PDF Raška oblast u jugoslovenskoj državi - Архив Југославије». Αρχειοθετήθηκε από το πρωτότυπο στις 31 Δεκεμβρίου 2014. Ανακτήθηκε στις 27 Φεβρουαρίου 2014.

Εξωτερικοί σύνδεσμοι
--------------------

* Πολυμέσα σχετικά με το θέμα  Raška District στο Wikimedia Commons
* Επίσημη ιστοσελίδα, στα σερβικά.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 1082583626

 |

 |
Οι **Παγκόσμιοι Αγώνες Νομάδων** (κιργιζικά: Дүйнөлүк көчмөндөр оюндары‎‎) είναι διεθνής αθλητική διοργάνωση αφιερωμένη σε εθνικά αθλήματα που εξασκούνται στην Κεντρική Ασία. Οι χώρες που λαμβάνουν μέρος σε αυτούς τους αγώνες είναι οι πρώην Σοβιετικές δημοκρατίες της Κιργιζίας, του Καζακστάν, του Αζερμπαϊτζάν, του Ουζμπεκιστάν, του Τουρκμενιστάν, του Τατζικιστάν και της Ρωσίας (ειδικά οι δημοκρατίες Σαχά, Μπουργιατίας, Αλτάι, Καλμικίας, Μπασκορτοστάν κλπ.) καθώς και άλλες χώρες όπως η Μογγολία, η Τουρκία, το Αφγανιστάν και οι Ηνωμένες Πολιτείες. Οι πρώτοι τρεις Παγκόσμιοι Αγώνες Νομάδων διεξήχθησαν στη Τσολπόν-Ατά στη Κιργιζία.

Αθλήματα και πειθαρχία
----------------------

* Αλύς (κιργιζικά: Алыш‎‎), είδος ζωνικής πάλης
* Σαλμπουρούν (κιργιζικά: Салбурун‎‎), ένα άθλημα που αναμιγνύει τα γεράκια, τη τοξοβολία και το κυνήγι επικουρούμενο από τους Ταϊγκάν
* Σαγκάι
* Ιπποδρομίες (Τσαμπίς), (κιργιζικά: Ат чабыш‎‎)
* Ερ ενίς (κιργιζικά: Эр эңиш‎‎),
* Τογκούζ κοργκόολ (κιργιζικά: Тогуз коргоол‎‎),
* Κουράς
* Κοκ-μπορού, ένα άθλημα παρόμοιο με το Μπουζκάσι, όπου οι αναβάτες αγωνίζονται για ένα κουφάρι κατσίκας. Το άθλημα (κιργιζικά: Көк бөрү‎‎) επίσης ονομάζεται Κοκπάρ στο Καζακστάν.

Οι αγώνες ως πολιτιστικό πρόγραμμα
----------------------------------

Τα Παιχνίδια περιτριγυρίζονται από πολιτιστικό και εθνικό πρόγραμμα. Κατά την πρώτη έκδοση των Αγώνων. εγκαταστάθηκε ένα χωριό γιουρτ και πολιτιστικά γεγονότα που δεν συνδέονται με τη πειθαρχία των Αγώνων επίσης παρουσιάστηκαν, καθώς και άλλες διασκεδαστικές δραστηριότητες.

Κατάλογος αγώνων
----------------

| Αριθμός | Έτος | Διοργανώτρια χώρα | Διοργανώτρια πόλη | Αθλήματα |
| --- | --- | --- | --- | --- |
| 1 | 2014 | Κιργιστάν ! Κιργιστάν | Τσολπόν-Ατά | 10 + 4 |
| 2 | 2016 | Κιργιστάν ! Κιργιστάν | Τσολπόν-Ατά | 23 |
| 3 | 2018 | Κιργιστάν ! Κιργιστάν | Τσολπόν-Ατά |

Παραπομπές
----------

1. ↑  «Big in Kyrgyzstan: The World Nomad Games». The Atlantic. .
2. ↑  «Kazakhstan Wins First Asian Kokpar Championship». The Astana Times. .

Εξωτερικές συνδέσεις
--------------------

* Επίσημη ιστοσελίδα
* Επίσημο διαφημιστικό βίντεο για τους Αγώνες του 2016, Μπισκέκ, Κιργιζία
* Παγκόσμιοι Αγώνες Νομάδων 2018, Κιργιζία
* Κατάλογος αθλημάτων και πειθαρχία
Η **Λεωφόρος Αρχιεπισκόπου Μακαρίου Γ΄** είναι ένας από τους πιο πολυσύχναστες αγορές στο Λεμεσό. Εκεί βρίσκονται πολλά καταστήματα λιανικής πώλησης, γραφεία, πύργοι και σχολεία. Οι εκδηλώσεις που πραγματοποιούνται στο δρόμο περιλαμβάνουν το καρναβάλι Λεμεσού, την παρέλαση της 25ης Μαρτίου και την παρέλαση της 28ης Οκτωβρίου.

Ειδικότητες
-----------

Ο μεγάλος αριθμός καταστημάτων που βρίσκονται στο δρόμο τον έκαναν τόσο γνωστό στους κατοίκους της πόλης. Πολλά υψηλά κτήρια είναι εγκατεστημένα στο δρόμο, συμπεριλαμβανομένου του κέντρο εμπορίου «Avenue 15», του πύργου "χωρίς γωνίες" «Safe Bulkers Tower» (βλ. εικόνα), ενός  και της ψηλής σε ύψος πολυκατοικίας μικτής χρήσης«Cedar Oasis». Τα τελευταία χρόνια υπήρξε τεράστια αύξηση της κατασκευής ακινήτων στην λεωφόρο, τα οποία έχουν θετικά επηρεάσει την οικονομία της Κύπρου. 

Αν και η λεωφόρος Μακαριού καλύπτει τεράστια απόσταση, η οδός Ανεξαρτησίας θεωρείται ο κύριος εμπορικός δρόμος της πόλης. Παρόλ'αυτό, η Μακαριού έχει μεγαλύτερο αριθμό γραφείων, γεγονός που την κάνει πολύ πιο επιρροή.

Η λεωφόρος είναι χώρος για μεγάλες εκδηλώσεις και για πολλές παρέλασεις που πραγματοποιούνται στην πόλη.

Το Λανίτειο λυκείο, το παλαιότερο λύκειο της πόλης, βρίσκεται στον δρόμο.

Ιστορικό
--------

Αν και με την πρόσφατη ανάπτυξη της λεωφόρου, η λεωφόρος ήταν ανύπαρκτη πριν από δύο δεκαετίες. Ο δρόμος λειτουργούσε ως «όριο» για την πόλη, καθώς δεν εκτεινόταν βόρεια από τον δρόμο. Από τη δεκαετία του 1950, η πόλη άρχισε να επεκτείνεται βόρεια, και έτσι η περιοχή γύρω από τον δρόμο άρχισε επίσης να αναπτύσσεται όπωσ την σημερινή της εικόνα. Η κίνηση σημείωσε αύξηση όταν το Λανίτειο λύκειο μετακόμισε στο δρόμο, αφού το προηγούμενο κτίριο του σχολείου δεν ήταν σε θέση να φιλοξενήσει τον όγκο των μαθητών που εγγράφονταν.

Ο δρόμος ονομάζεται προς τιμή του πρώτου πρόεδρου της Κύπρου, τον Αρχιεπίσκοπο Μακάριο Γ΄.

Δείτε επίσης
------------

* Λανίτειο Λύκειο

* Επαρχία Λεμεσού
* Κατάλογος εμπορικών κέντρων στην Κύπρο
* Κύπρος

Παραπομπές
----------

1. ↑  «Spring forward: events to mark the season | Cyprus Mail». *Cyprus Mail* (στα Αγγλικά). 1 Μαρτίου 2024. Ανακτήθηκε στις 8 Μαρτίου 2024.
2. 1 2 3  allaboutlimassol.com. «Allaboutlimassol.com - PHOTOS: One of the most central points of Limassol, from yesterday to today!». *allaboutlimassol.com* (στα Αγγλικά). Ανακτήθηκε στις 8 Μαρτίου 2024.
3. ↑  «Avenue 15: Limassol's landmark business centre on Makariou now open». *Avenue 15: Limassol’s landmark business centre on Makariou now open* (στα Αγγλικά). Ανακτήθηκε στις 8 Μαρτίου 2024.
4. ↑  allaboutlimassol.com. «Paris Tower: The impressive 'building without corners', in the heart of the Limassol city!». *allaboutlimassol.com* (στα Αγγλικά). Ανακτήθηκε στις 8 Μαρτίου 2024.
5. ↑  «Cedars Oasis». *GEOLN.COM — Find off-plan property or real estate resale directly from developers and owners* (στα Αγγλικά). Ανακτήθηκε στις 8 Μαρτίου 2024.
6. 1 2  Δείτε τα προαναφερώμενα κτίσματα
7. ↑  «Anexartisias: The main shopping street of the city». *www.limassolchamber.eu* (στα Αγγλικά). Ανακτήθηκε στις 9 Μαρτίου 2024.
8. ↑  Η πρόταση για το παλαιό κτήριο του Λανιτείου λυκείου μπορεί να βρεθεί στην σελίδα βικιπαιδείας του.
O **Αθλητικός Σύλλογος Σουρμένων** είναι ελληνικό αθλητικό σωματείο που εδρεύει στα Σούρμενα, περιοχή του Ελληνικού Αττικής. Επίσημο έτος ίδρυσης του συλλόγου είνα το 1928, τα χρώματά του είναι το κόκκινο και το λευκό και το έμβλημά του είναι ένας δικέφαλος αετός. Διαθέτει τμήμα ποδοσφαίρου και παλαιότερα, διέθετε και τμήμα καλαθοσφαίρισης. Το τμήμα καλαθοσφαίρισης του συλλόγου συγχωνεύτηκε το 2012 με τον Α.Ο. Ελληνικού, και έκτοτε δεν υφίσταται.

Ιστορικό
--------

Η αρχική ονομασία του συλλόγου ήταν «**Α.Ε. Κομνηνών Ελληνικού**». Το 1957 αναγνωρίστηκε επίσημα από την Ε.Π.Ο. με Αριθμό Μητρώου 676 και ως αναγνωρισμένο σωματείο εντάχθηκε στη δύναμη και τα πρωταθλήματα της Ε.Π.Σ. Αθηνών, ξεκινώντας την επίσημη αγωνιστική του πορεία τη σεζόν 1957-58. Το 1967 μετονομάστηκε σε «**Α.Σ. Σουρμένων**», ονομασία με την οποία αγωνίζεται από τη σεζόν 1967-68. 

Ο Α.Σ. Σουρμένων τη σεζόν 1972-73 κέρδισε για πρώτη φορά την άνοδο στην Α΄ Κατηγορία της Ε.Π.Σ. Αθηνών και αξιοσημείωτα, κατά την παρθενική του παρουσία στο κορυφαίο πρωτάθλημα της Ε.Π.Σ. Αθηνών τη σεζόν 1973-74 αναδείχθηκε δευτεραθλητής Β΄ Ομίλου και έφτασε να διεκδικεί την άνοδο στην Β΄ Εθνική κατηγορία, μέσω του ερασιτεχνικού πρωταθλήματος ανόδου. Συμμετείχε στον 8ο όμιλο του πρωταθλήματος ανόδου με αντιπάλους τους Διαγόρα Ρόδου, Α.Π.Ο. Χίος, Πειραϊκό Νέου Φαλήρου, Άτλαντα Μυτιλήνης και Α.Ο.Κ. Σάμου και τερμάτισε στην 3η θέση, χάνοντας την ιστορική άνοδο στην Β΄ Εθνική.

Κατέκτησε το κύπελλο της Ε.Π.Σ. Αθηνών το 1996-97 και το 2016-17, ενώ υπήρξε φιναλίστ το 2003-04. Επίσης υπήρξε πρωταθλητής Ε.Π.Σ. Αθηνών το 2004-05 και αγωνίστηκε στην Δ' Εθνική τις χρονιές 1991-92, 2005-06 και 2006-07.

Παραπομπές
----------

1. ↑  «ΕΠΣ Αθηνών: ΣΟΥΡΜΕΝΑ». *www.epsath.gr*. Ανακτήθηκε στις 24 Ιανουαρίου 2018.
2. ↑  «Η Ιστορία Μας» Αρχειοθετήθηκε 2013-07-02 at Archive.is, πληροφορίες στον επίσημο ιστότοπο του Α.Ο. Ελληνικού.
3. ↑  «ΑΜ ΕΠΟ συλλόγων των τριών αρχαιότερων Ενώσεων». Αρχειοθετήθηκε από το πρωτότυπο στις 6 Οκτωβρίου 2020. Ανακτήθηκε στις 26 Δεκεμβρίου 2021.
4. ↑  «ΕΠΣ Αθηνών: ΣΟΥΡΜΕΝΑ». *www.epsath.gr*. Ανακτήθηκε στις 24 Ιανουαρίου 2018.
5. ↑  Έγραψαν ιστορία τα Σούρμενα! Νίκησαν στον τελικό τον Χαραυγιακό με 2-1 και κατέκτησαν το Κύπελλο ΕΠΣ Αθήνας, silvercity.gr

Εξωτερικοί σύνδεσμοι
--------------------

* Επίσημη σελίδα Facebook Α.Σ. Σουρμένων
Η **Αδελίνα Γκιτάρ**, γνωστότερη ως **Μαντάμ Ορτάνς** (1863 - 2 Μαΐου 1938) ήταν Γαλλίδα ιερόδουλη, η οποία έγινε γνωστή στην Ελλάδα στις αρχές του εικοστού αιώνα, όταν εγκαταστάθηκε στην Κρήτη. Τις τελευταίες δεκαετίες της ζωής της έζησε στην Ιεράπετρα και τιμήθηκε από τις αρχές, με το να δοθεί το όνομά της σε δρόμο της πόλης.

Βιογραφία
---------

Γεννημένη στη Γαλλία, αν και για τον ακριβή τόπο γέννησής της ερίζουν οι πόλεις Παρίσι, Τουλόν και Μασσαλία. Πολύ νεαρή, σε ηλικία 16 ετών, έγινε πόρνη. Όταν ξεκίνησε η κατοχή της Κρήτης, το 1898, η Γκιτάρ εγκαταστάθηκε με γύρω στις 500 ακόμα γυναίκες στα Χανιά, για να προσφέρει τις υπηρεσίες της στους άνδρες των Μεγάλων Δυνάμεων που υπηρετούσαν στους στόλους. Έπειτα από την επανάσταση στο Θέρισο, το 1905, η Μαντάμ Ορτάνς έφυγε και περιπλανήθηκε στην ανατολική Κρήτη και ειδικότερα στο Ηράκλειο, στη Σητεία και στον Άγιο Νικόλαο. Τελικά, στις αρχές του 1910 εγκαταστάθηκε μόνιμα στην Ιεράπετρα, όπου άνοιξε χαρτοπαικτική λέσχη και εστιατόριο στην Μεσοκαστελλιά. Εν συνεχεία, λειτούργησε ένα ξενοδοχείο ύπνου, στη θέση όπου βρίσκεται σήμερα το «Hotel Creta». Το ξενοδοχείο εκείνο ονομαζόταν «Η Γαλλία». Αργότερα η Ορτάνς έγινε υποπρόξενος της Γαλλίας και πολλοί την υποπτεύονταν για κατάσκοπο. Έπειτα από τον πόλεμο ανέπτυξε έντονη κοινωνική δραστηριότητα και καταξιώθηκε στην Ιεράπετρα, όπου πέθανε το 1938.

Η Μαντάμ Ορτάνς στη λογοτεχνία
------------------------------

Η Μαντάμ Ορτάνς αποτέλεσε την ηρωίδα σε πολλά λογοτεχνικά έργα, όπως στο *Βίος και πολιτεία του Αλέξη Ζορμπά* του Νίκου Καζαντζάκη, ενώ στον κινηματογράφο την υποδύθηκε η ηθοποιός Λίλα Κέντροβα. Επίσης, στα πάρεργα του Γεώργιου Πάγκαλου αναφέρονται αφηγήσεις της Ορτάνς. Στο έργο του Πρεβελάκη *Χρονικό μιας Πολιτείας* βρίσκουμε τη Μαντάμ Ορτάνς ως Φατμέ. Τη βιογραφία της έγραψε ο Ιωάννης Μανωλικάκης.

Βιβλιογραφία
------------

* Τζώρτζης, Ν. *Τα οδωνυμικά της Ιεράπετρας*, β΄έκδοση, Δήμος Ιεράπετρας, 2002, σελ. 100-101.
Συντεταγμένες: 44°40′N 20°56′E﻿ / ﻿44.667°N 20.933°E﻿ / 44.667; 20.933

Η **Παραδουνάβια περιφέρεια** ή και **Περιφέρεια Δούναβη** (σερβικά: Подунавски управни округ) είναι διοικητική περιφέρεια της Δημοκρατίας της Σερβίας. Βρίσκεται στην κεντρική Σερβία με έκταση 1.248 τετραγωνικά χλμ και 198.184 κατοίκους σύμφωνα με την απογραφή του 2011. Διοικητικό κέντρο είναι η πόλη Σμεντέρεβο.

Δήμοι
-----

* Σμεντέρεβο
* Σμεντέρεβο Παλάνκα
* Βέλικα Πλάνα

Ιστορία
-------

Η περιφέρεια δημιουργήθηκε με την Διοικητική διαίρεση του Πριγκιπάτου της Σερβίας το 1836 και συνεχίστηκε στο Βασίλειο της Σερβίας. Στα πλαίσια της Δημοκρατίας της Σερβίας δημιουργήθηκε με νόμο το 1992.

Παραπομπές
----------

1. ↑  *2022 Serbia Census*.
2. ↑  «επίσημη ιστοσελίδα». Αρχειοθετήθηκε από το πρωτότυπο στις 6 Ιουλίου 2013. Ανακτήθηκε στις 6 Ιουλίου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Podunavlje District στο Wikimedia Commons
* επίσημη ιστοσελίδα
* Званична презентација Општине Смедерево

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Σερβία
 |

 |
Το ***The Matrix Resurrections*** είναι μια Αμερικανική ταινία επιστημονικής φαντασίας του 2021, σε παραγωγή, σενάριο και σκηνοθεσία από την Λάνα Γουατόφσκι. Είναι η συνέχεια του *The Matrix Revolutions* (2003) και η τέταρτη δόση του franchise *The Matrix*. Στην ταινία πρωταγωνιστούν οι Κιάνου Ριβς, Κάρι-Αν Μος, Γιαχία Αμπντούλ-Ματίν Β', Πριγιάνκα Τσόπρα, Κριστίνα Ρίτσι και Τζέιντα Πίνκετ Σμιθ.

Μετά την κυκλοφορία του *Revolutions*, οι Αδελφές Γουατόφσκι αρνήθηκαν την πιθανότητα άλλης μιας ταινίας *The Matrix*. Η Warner Bros. συνέχισε να δείχνει ενδιαφέρον για να επανεκκινίσει το franchise, επιλέγοντας τον Ζακ Πεν ως σεναριογράφο, καθώς οι Γουατόφσκι δεν ήθελαν να κάνουν κι άλλες συνέχειες. Στα τέλη του 2019, η τέταρτη ταινία *The Matrix* ανακοινώθηκε επίσημα, με την Λάνα Γουατόφσκι να επιστρέφει ως σκηνοθέτρια, χωρίς την αδελφή της Λίλι, με τους Ριβς και Μος να επιστρέφουν στους ρόλους τους. Τα γυρίσματα ξεκίνησαν τον Φεβρουάριο του 2020, αλλά σταμάτησαν τον επόμενο μήνα λόγω της πανδημία COVID-19. Η Γουατόφσκι σκεφτόταν να παρατήσει την ταινία, αλλά ενθαρρύνθηκε από τους ηθοποιούς. Τα γυρίσματα συνέχισαν τον Αύγουστο και ολοκληρώθηκαν τρεις μήνες αργότερα.

Το *The Matrix Resurrections* έκανε πρεμιέρα στο Castro Theater του Σαν Φρανσίσκο στις 16 Δεκεμβρίου του 2021, και κυκλοφόρησε και στους κινηματογράφους και στο HBO Max ταυτόχρονα στις 22 Δεκεμβρίου. Ήταν εισπρακτική αποτυχία, εισπράττοντας 159 εκατομμύρια δολάρια παγκοσμίως, απέναντι σε προϋπολογισμό 190 εκατομμυρίων δολαρίων. Έλαβε επαίνους για τις ερμηνείες (κυρίως των Ριβς και Μος), τις σκηνές δράσεις, την μουσική, την σκηνοθεσία και τα οπτικά εφέ, ενώ επέκριναν το σενάριο και την αντικατάσταση αρκετών ηθοποιών (κυρίως των Λόρενς Φίσμπερν και Χιούγκο Γουίβινγκ). Έλαβε υποψηφιότητα για Καλύτερα Οπτικά Εφέ στα Βραβεία Βρετανικής Ακαδημίας Κινηματογράφου 2021. Μια συνέχεια βρίσκεται σε ανάπτυξη.

Παραπομπές
----------

1. ↑  tt10838180/characters/nm0000206.
2. 1 2 3 4 5 6 7 8 9 10 11 12  Ανακτήθηκε στις 2  Οκτωβρίου 2021.
3. ↑  Ανακτήθηκε στις 20  Δεκεμβρίου 2021.
4. ↑  «San Francisco Mayor London Breed has a small role in 'The Matrix Resurrections'». (Αγγλικά) Ανακτήθηκε στις 18  Αυγούστου 2023.
5. 1 2  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 11  Δεκεμβρίου 2021.
6. 1 2  *film distribution certificate database*.
7. ↑  «The Matrix Resurrections» (Αγγλικά) 17  Δεκεμβρίου 2021.
8. ↑  Rubin, Rebecca (26 Δεκεμβρίου 2021). «'Spider-Man: No Way Home' Becomes First Pandemic-Era Movie to Smash $1 Billion Milestone Globally». *Variety* (στα Αγγλικά). Ανακτήθηκε στις 20 Μαρτίου 2023.
9. ↑  «The Matrix Resurrections». *Box Office Mojo*. Ανακτήθηκε στις 20 Μαρτίου 2023.
10. ↑  «The Matrix Resurrections (2021) - Financial Information». *The Numbers*. Ανακτήθηκε στις 20 Μαρτίου 2023.

Εξωτερικοί σύνδεσμοι
--------------------

* Επίσημος ιστότοπος
* *The Matrix Resurrections* στην IMDb
Η **μέθοδος Formox** (αγγλικά: *Formox process*‎‎) είναι βιομηχανική μέθοδος -με αυτή την τεχνολογικά κατοχυρωμένη ονομασία (*TM, trademark*)- με την οποία παράγεται σε βιομηχανική κλίμακα η φορμαλδεΰδη. Το σήμα κατατεθέν αυτό ανήκει στη χημική βιομηχανία *Johnson Matthey*. Η μέθοδος αυτή επινοήθηκε αρχικά από κοινού από τη σουηδική χημική βιομηχανία *Perstorp* και την εταιρεία *Reichhold Chemicals*.

Χημικώς, η φορμαλδεΰδη παράγεται με καταλυτική οξείδωση της μεθανόλης. Οι πιο συχνά χρησιμοποιούμενοι καταλύτες είναι καθαρό μέταλλο αργύρου ή/και ένα μείγμα οξειδίου του σιδήρου με μολυβδαίνιο ή βανάδιο. Στην πιο συχνά χρησιμοποιούμενη διαδικασία της μεθόδου Formox, που χρησιμοποιεί οξείδιο του σιδήρου και μολυβδαίνιο ή βανάδιο, η μεθανόλη και το οξυγόνο αντιδρούν στους 300-400°C για να παράξουν φορμαλδεΰδη σύμφωνα με την εξής χημική αντίδραση:

CH3OH + ½ O2 → H2CO + H2O
Ο καταλύτης με βάση τον άργυρο είναι πιο αποτελεσματικός συνήθως σε υψηλότερη θερμοκρασία, περίπου 650°C. Σε αυτή τη διαδικασία, δύο χημικές αντιδράσεις αποδίδουν ταυτόχρονα φορμαλδεΰδη: αυτή που αναφέρεται παραπάνω, καθώς και η παρακάτω αντίδραση αφυδρογόνωσης:

CH3OH → H2CO + H2
Περαιτέρω οξείδωση του τελικού προϊόντος (φορμαλδεΰδης) κατά την παραγωγή της συνήθως δίνει μυρμηκικό οξύ που βρίσκεται στο διάλυμα φορμαλδεΰδης και τυπικά απαντάται σε ppm (μέρη ανά εκατομμύριο).

Παραπομπές
----------

1. ↑  «Formaldehyde - Johnson Matthey». *www.formox.com*.
2. ↑  Comyns, Alan E. (21 Φεβρουαρίου 2014). *Encyclopedic Dictionary of Named Processes in Chemical Technology* (στα Αγγλικά). CRC Press. ISBN 9781466567771.
3. ↑  «FORMOX process». *Johnson Matthey*. Αρχειοθετήθηκε από το πρωτότυπο στις 11 Δεκεμβρίου 2021. Ανακτήθηκε στις 11 Δεκεμβρίου 2021.
Το **Άγνταμ** (αζερικά: Ağdam) είναι πόλη φάντασμα στα νοτιοδυτικά του Αζερμπαϊτζάν.

Ιστορία
-------

Ιδρύθηκε στις αρχές του 18ου αιώνα και στα αζέρικα το όνομα της πόλης σημαίνει "λευκό σπίτι". Μέχρι τον πόλεμο του Ναγκόρνο-Καραμπάχ, η πόλη αριθμούσε περί τους σαράντα χιλιάδες κατοίκους. Διέθετε εργοστάσια και σιδηροδρομικό σταθμό ενώ ήταν γνωστή για το κρασί και το βούτυρο. Με την έναρξη του πολέμου η πόλη αποτέλεσε σημαντικό στρατηγικό σημείο για τις αζέρικες δυνάμεις. Στα τέλη Ιουλίου του 1993 οι Αρμένιοι αυτονομιστές κατόρθωσαν, ύστερα από σκληρή μάχη, να καταλάβουν την πόλη με αποτέλεσμα οι κάτοικοι να εκδιωχθούν. Λόγω του φόβου της ανακατάληψης από τους Αζέρους, οι αυτονομιστές αποφάσισαν να καταστρέψουν την πόλη.

Σήμερα η πόλη έχει ερημώσει και αποτελεί στρατιωτική ζώνη των δυνάμεων του Ναγκόρνο-Καραμπάχ. Ιδιαίτερο ενδιαφέρον παρουσιάζει το "Τζαμί του Άγνταμ", το οποίο κατασκευάστηκε το 1870 και έχει παραμείνει ανέπαφο. Η ποδοσφαιρική ομάδα Καραμπάχ ΦΚ συνεχίζει να υπάρχει και σήμερα με έδρα όμως το Μπακού.

Πηγές
-----

1. ↑  Αψιμαχίες Αρμενίων - Αζέρων, άρθρο στους Τάιμς Νέας Υόρκης

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άγνταμ** |
Ο **Θεμισταγόρας ο Αλεξανδρεύς** ήταν αρχαίος Έλληνας μηχανικός και αστρονόμος.

Βιογραφία
---------

Όπως μαρτυρεί το παρωνύμιό του φέρεται, ή να γεννήθηκε, ή να άκμασε στην Αλεξάνδρεια επί εποχής των Πτολεμαίων. Είχε διακριθεί στην κατασκευή ηλιακών ωρολογίων. Ένα εξ εκείνων είναι και αυτό που διασώθηκε και είχε προσφερθεί δώρο "*τω Βασιλεί Πτολεμαίω*", υπό του Απολλωνίου του Απολοδότου, του μεγάλου μαθηματικού της αλεξανδρινής εποχής.

Πηγές
-----

* "Μεγάλη Ελληνική Εγκυκλοπαίδεια" τομ.ΙΒ΄, σελ.493.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αρχαιότητα
* Πύλη:Αίγυπτος
* Πύλη:Ελλάδα
 |

 |
Συντεταγμένες: 53°55′21″N 14°16′52″E﻿ / ﻿53.92250°N 14.28111°E﻿ / 53.92250; 14.28111

Ο **Σβίνα** (γερμανικά: Swine, πολωνικά: Świna) είναι ποταμός στην Πολωνία και στη Γερμανία που ρέει από τη λιμνοθάλασσα του Όντερ προς τη Βαλτική Θάλασσα, ανάμεσα στα νησιά Ούζεντομ και Βόλιν. Eίναι ένα μέρος των εκβολών του Όντερ, και μεταφέρει το 75% του νερού του ποταμού. Το υπόλοιπο 25% το μεταφέρουν ο Πεένεστρομ (15%) και ο Τζίβνα (10%). Η Σβινούιστσιε είναι μια σημαντική πόλη πάνω στον ποταμό.

Η Γερμανική Αυτοκρατορία κατασκεύασε φράγμα και εκβάθυνε τον ποταμό την περίοδο 1874-1880 για να δημιουργήσει το κανάλι Πιαστ. Συνέδεσε το βόρειο τμήμα του Σβίνα κατευθείαν με τη λιμνοθάλασσα του Όντερ και το Πομερανικό ναυπηγείο της πόλης Στσέτσιν. Ο ποταμός έτσι απέκτησε σημασία ως ένας άμεσος υδάτινος δρόμος προς μια βιομηχανική πόλη. Η περιοχή κατά μήκος του ποταμού μεταφέρθηκε στην Πολωνία στον επερχόμενο Β΄ Παγκόσμιο Πόλεμο.

Ανεστραμμένο Δέλτα
------------------

Το ανεστραμμένο δέλτα του ποταμού σχηματίστηκε έπειτα από πλημμύρες του στην περιοχή του εθνικού πάρκου Βόλιν το 1996. Αυτός ο λασπωμένος φυσικός συνδυασμός σχηματίζει ένα αρχιπέλαγος 44 νησιών και καναλιών με εναλλασσόμενες κατευθύνσεις της υδρορροής.

Παραπομπές
----------

1. ↑  . Kaseburg (Karsibor district of Swinemuende). Ανακτήθηκε 28-04-2012.

Εξωτερικοί σύνδεσμοι
--------------------

* Πολυμέσα σχετικά με το θέμα  Świna στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 1190328259

 |

 |
Ο **μονισμός** ή **ενισμός** είναι η θεωρία που ανάγει την ποικιλία του κόσμου σε μία ενότητα μέσω του πνεύματος. Ο μονισμός δέχεται μια μόνο αρχή των όντων και αντιτίθεται απόλυτα στο δυϊσμό ή στις θεωρίες "περί πολλών ουσιών". Υποστηρίζει δηλαδή τη μοναδικότητα της πραγματικότητας και την ύπαρξη μιας μόνο ουσίας στο σύμπαν. Έτσι, μονιστές π.χ. ήταν οι Ίωνες φιλόσοφοι οι οποίοι έκαναν αναγωγή όλων των πραγμάτων σε μια πρώτη ύλη, ο Θαλής ο Μιλήσιος στο νερό, ο Αναξιμένης στον αέρα, ο Ηράκλειτος στη φωτιά. Οι δύο σημαντικότερες κατηγορίες του μονισμού, είναι ο υλισμός και ο ιδεαλισμός. Για τον πρώτο, μοναδική ουσία του σύμπαντος είναι η ύλη, ενώ για το δεύτερο το πνεύμα.

Ο ερμηνευτικός μονισμός επιχειρεί την ερμηνεία μιας σειράς φαινομένων με αναγωγή τους σε μια αρχή, σε ένα και μόνο παράγοντα. Παρ' όλα αυτά η πλουραλιστική θεώρηση και ερμηνεία των φαινομένων θεωρείται από πολλούς πιο σωστή και αντικειμενική. Ο αξιολογικός μονισμός έγκειται στη μονομερή κατάφαση μιας και μόνης αξίας και στην παραγνώριση των άλλων (π.χ. αποδοχή μόνο της θρησκευτικής ή μόνο της αισθητικής αξίας).

Αντίθετες προς το μονισμό θεωρίες είναι η διαρχία και ο πλουραλισμός.

Δείτε επίσης
------------

* σολιψισμός

Παραπομπές
----------

1. ↑  Αθήνα, 2003, Γνώση, Λεξικό των -ισμών, Αντώνης Διαμαντίδης, Ενισμός
2. ↑  Αθήνα, 1963, Εκδόσεις Κ. Αναγνωστίδη, Φιλοσοφικό Λεξικό, Μ.Ροζενταλ - Π.Γιουντιν, Μονισμός
3. ↑  Αθήνα, 1982, Εκδόσεις Φελέκη, Φιλοσοφικό Λεξικό, Σ. Γκίκα, Μονισμός

Εξωτερικοί σύνδεσμοι
--------------------

* Πολυμέσα σχετικά με το θέμα  Monism στο Wikimedia Commons
* Λεξιλογικός ορισμός του μονισμός  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85086855
* GND: 4170453-8
* NKC: ph138716

 |

 |
Την **εκπαίδευση στην Κύπρο** επιβλέπει το Υπουργείο Παιδείας, Πολιτισμού, Αθλητισμού και Νεολαίας.
Το εκπαιδευτικό σύστημα διαιρείται στην προσχολική εκπαίδευση (ηλικίες 3-6), πρωτοβάθμια εκπαίδευση (ηλικίες 6-12), δευτεροβάθμια εκπαίδευση (ηλικίες 12-18) και ανώτατη εκπαίδευση (ηλικίες 18+). Η πλήρης εκπαίδευση είναι υποχρεωτική για όλα τα παιδιά ηλικίας μεταξύ 5 και 15 ετών. Η κρατική σχολική φοίτηση, συμπεριλαμβανομένης της τριτοβάθμιας εκπαίδευσης, καταβάλλεται από τους φόρους.
Υπάρχει επίσης ένα παράλληλο σύστημα διαπιστευμένης ανεξάρτητης εκπαίδευσης και οι γονείς μπορούν να επιλέξουν να εκπαιδεύσουν τα παιδιά τους με οποιοδήποτε κατάλληλο μέσο. Τα ιδιωτικά σχολεία και τα πανεπιστήμια δεν καλύπτονται συνήθως από το κράτος.
Η τριτοβάθμια εκπαίδευση αρχίζει συχνά με ένα τετραετές πτυχίο. Μεταπτυχιακοί τίτλοι περιλαμβάνουν μεταπτυχιακούς τίτλους, που διδάσκονται με έρευνα, με διδακτορικό δίπλωμα, είτε με πτυχίο που συνήθως διαρκεί τουλάχιστον τρία χρόνια. Τα πανεπιστήμια απαιτούν διαπίστευση για την έκδοση πτυχίων.

Πρωτοβάθμια εκπαίδευση
----------------------

Στο ακαδημαϊκό έτος 2012-2013 υπήρχαν 340 δημοτικά σχολεία με 49.612 φοιτητές και 4.144 εκπαιδευτικούς.

Δευτεροβάθμια εκπαίδευση
------------------------

Η μέση ή Δευτεροβάθμια Εκπαίδευση στην Κύπρο είναι ένα εξαετές εκπαιδευτικό πρόγραμμα για φοιτητές ηλικίας 12 έως 18 ετών. Ο Άνω κύκλος της Δημόσιας Δευτεροβάθμιας Γενικής Εκπαίδευσης προσφέρει τριετές πρόγραμμα για μαθητές ηλικίας 15-18 ετών.

Αποτελείται από το Γυμνάσιο, όπου η κύρια συγκέντρωση είναι μια γενική ανθρωπιστική εκπαίδευση. Η εκπαίδευση είναι υποχρεωτική μέχρι την ηλικία των 15 ετών. Από εκεί φοιτούν στο Λύκειο, ένα πιο ευέλικτο εκπαιδευτικό σύστημα που προσφέρει διάφορες ειδικότητες ανάλογα με τις κλίσεις, τις δεξιότητες και τα ενδιαφέροντα των μαθητών. Διατίθενται τεχνικές και επαγγελματικές πίστες.

Τριτοβάθμια εκπαίδευση
----------------------

Η ανώτερη ή τριτοβάθμια εκπαίδευση παρέχεται από ένα δίκτυο κρατικών και ιδιωτικών πανεπιστημίων και σχολών. Τα ιδιωτικά πανεπιστήμια πιστοποιήθηκαν για πρώτη φορά το 2005 και απαιτούν ειδική άδεια λειτουργίας και ανάθεσης πτυχίων. Αυτό καθορίστηκε στο νόμο περί ιδιωτικών πανεπιστημίων του 2005.

Σήμερα τα ακόλουθα πανεπιστήμια διαθέτουν άδεια από το Υπουργείο Παιδείας και Πολιτισμού για την έκδοση ακαδημαϊκών τίτλων:

### Δημόσια πανεπιστήμια

1. Πανεπιστήμιο Κύπρου (Π.Κ.)
2. Ανοικτό Πανεπιστήμιο Κύπρου (Α.Π.ΚΥ.)
3. Τεχνολογικό Πανεπιστήμιο Κύπρου (ΤΕ.ΠΑ.Κ.)

  

### Ιδιωτικά Πανεπιστήμια

1. Ευρωπαϊκό Πανεπιστήμιο Κύπρου
2. Πανεπιστήμιο Frederick
3. Πανεπιστήμιο Νεάπολις Πάφου
4. Πανεπιστήμιο Λευκωσίας

  

### Ιδιωτικά κολέγια

1. Κολλέγιο Ενότητας Πόλης Λευκωσίας
2. Κολλέγιο Λήδρας Λευκωσία
3. Κυπριακό Ινστιτούτο Μάρκετινγκ Λευκωσίας